Kastna (Pärnu)

Kastna on küla Pärnu maakonnas Pärnu linnas Liivi lahe ääres.

Enne Eesti omavalitsuste haldusreformi 2017. aastal kuulus küla Tõstamaa valda.

 Ajalugu 
Küla on mainitud 1320. aastal, kui ordumeister Gerhard von Jork kinkis selle Padise kloostrile. Selle kohta kasutati nime Kaskenne.Kastna mõis SA Tõstamaa mõis

Külas oli Kastna mõisa keskus. Samuti asus selle lähikonnas mitu Vaiste mõisa hoonet.

Külas tegutses aastatel 1921–1970 algkool.SA Tõstamaa mõis mois.tostamaa.ee

Kastnas asus endisele Pärnu Muuseumi direktorile Omar Volmerile kuulunud küün, mis paikneb nüüd Naissaarel ja on kasutusel kontserdipaigana.Kristel Kossar: "Naissaarel pannakse punki" Postimees Tallinn, 14. juuli 2014 Külas asub ka Omar Volmeri mälestuskivi.

 Loodus 
Kultuurimälestistest on külas kivikalme Pernumägi.

Küla territooriumi lõunaosas asub Kastna maastikukaitseala. Sinna alale jäävad ka kolm Kastna tamme, mis võeti looduskaitse alla juba 1938. aastal.Kastna kadastik Tõstamaa vald

Kastna Püha Arseniuse kirik jääb tegelikult naaberküla (Ranniku) territooriumile.

Vaata ka
Kastna asundus
Kastna nina
Kastna peakraav
Kastna poolsaar
Kastna kalmistu

Viited

Kategooria:Pärnu maakonna külad
Kategooria:Pärnu linn